**Vážení rodičia, priatelia a priaznivci našej školy!**

Prešiel rok a aj v roku 2024 sa na Vás obraciame so žiadosťou a zároveň aj s prosbou o Vaše 2% z dane z príjmu fyzických a právnických osôb. Vaše príspevky nám pomáhajú rozvíjať a podporovať vzdelávanie na našej škole a to prostredníctvom Občianskeho združenia „PLUS“.

Vaše 2% pre nás znamenajú prejavenie dôvery a podporu v rozvíjaní našich aktivít v prospech Vašich detí.

**Zároveň chceme poďakovať všetkým darcom za rok 2022!**

**Finančné prostriedky budú použité na:**

* skvalitnenie výchovno-vzdelávacieho procesu na škole,
* skvalitnenie vybavenia školy,
* podporovanie a organizovanie športových aktivít ako súčasti rozvoja osobnosti,
* podporovanie a organizovanie kultúrno-výchovných akcií školy,
* podpora technického a technologického vybavenia,
* podpora zahraničnej spolupráce so školami,
* podpora propagácie školy,
* podporovanie nadaných a aktívnych študentov.

2% z dane pomôže rýchlejšie naplniť naše ciele. Prosím Vás, podporte ďalší rozvoj našej školy 2% z vašej už zaplatenej dane na účet občianskeho združenia.

**Obchodné meno / názov**: **Občianske združenie „PLUS“**

**Sídlo – ulica**: **Zelená 2, Martin - Priekopa**

**PSČ: 036 08**

**Právna forma**: **Občianske združenie**

**IČO : 420 55 016**

* **Právnické osoby a fyzické osoby, ktoré si podávajú daňové priznania**, majú Vyhlásenia o poukázaní 2% zdane priamo v daňovom priznaní.

 **Termín** – **do 2. apríla 2024 (resp. v predĺženej lehote na podanie daňového**

 **priznania, t. j. do 30. 06. 2024 alebo 30. 09. 2024)**

* **Zamestnanci (fyzické osoby), ktorých daňovú povinnosť vykonáva zamestnávateľ**, doručia daňovému úradu do **30. apríla 2024** alebo na vrátnicu našej školy dve vyplnené tlačivá:
1. **Vyhlásenie** o poukázaní podielu zaplatenej dane – tlačivo nájdete aj na stránke našej školy v časti Občianske združenie. Uveďte vaše meno, rodné číslo, bydlisko a sumu zodpovedajúcu 2% zaplatenej dane. Nezabudnite podpísať.
2. **Potvrdenie** o zaplatení dane – vyhotoví ho zamestnávateľ na požiadanie

 **Termín** – **do 30. apríla 2024**

 Vyplnené tlačivá je možné doručiť aj na vrátnicu školy (do 28.4.2024) a my

 ich doručíme na daňový úrad. Zaručujeme sa, že Vaše údaje budú použité

 len pre potreby daňového úradu.

 **ĎAKUJEME!**

Ing. Slávka Klencová

 štatutár OZ